SPECIFIKACIJA USLUGE mDoplata

1. Općenito

mDoplata je usluga kojom Hrvatski Telekom d.d., Roberta Frangeša Mihanovića 9, 10 000 Zagreb, OIB: 81793146560 (MB: 1414887) (dalje: HT) kao obveznik primjene Zakona o elektroničkom novcu (NN 64/2018) i Zakona o platnom prometu (NN 66/2018) (dalje: HT) omogućava svojim korisnicima nadoplatu virtualnog online računa korisnika otvorenog kod društava priređivača igara klađenja u Republici Hrvatskoj.

Sukladno Uvjetima pružanja platnih transakcija, izdavanja elektroničkog novca i pružanja platnih usluga HT-a u javnoj pokretnoj i nepokretnoj komunikacijskoj mreži (dalje: Uvjeti), uslugu mDoplata mogu koristiti svi korisnici bonova HT-a u pokretnoj javnoj komunikacijskoj mreži HT-a kao imatelji elektroničkog novca i korisnici platnih usluga povezanih s e-novcem, te pretplatnici u pokretnoj javnoj komunikacijskoj mreži HT-a kao korisnici platnih usluga (dalje: Korisnici).

1. Osobni podaci

Pri korištenju mDoplata usluge nadoplate virtualnog online računa Korisnika vrši se provjera mobilnog broja i OIB-a korisnika te se korištenje mDoplata usluge omogućava Korisniku isključivo ako su i mobilni broj i OIB Korisnika registrirani kod HT-a istovjetni onima registriranima kod priređivača igara klađenja. Razmjena podataka između HT-a i priređivača igara klađenja vrši se u kriptiranom formatu.

Prihvaćanjem ove Specifikacije usluge mDoplata, Korisnik je upoznat s postupkom provjere podataka kako je navedeno u prethodnom stavku ovog članka.

1. Cijene

Iznosi novčanih sredstava za nadoplatu virtualnog online računa Korisnika utvrđeni su cjenikom pojedinog priređivača igara klađenja. Cijena naknade za izvršenu platnu transakciju za uslugu mDoplata utvrđena je cjenikom HT d.d. (Cjenik Hrvatskog Telekoma d.d. za korisnike platnih transakcija). Iznos cijene usluge i naknada za plaćanje će teretiti Korisnikov račun samo u slučaju uspješno provedene transakcije.

1. Plaćanje usluge

Korisnik vrši nadoplatu virtualnog online računa slanjem SMS poruke s iznosom koji želi uplatiti (npr. 20 označava uplatu od 20 kn) na kratke kodove odabranog priređivača igara klađenja, te u roku od dvije minute prima povratnu SMS poruku minimalno s podacima o referenciji, iznosu platne transakcije te iznosu naknade za tu izvršenu platnu transakciju, na svoj mobilni telefon kao potvrdu plaćanja. Nakon primanja potvrde o primitku povratne SMS poruke na mobilni telefon, HT tereti račun Korisnika za iznos nadoplate virtualnog online računa. Ako Korisnik ne dobije povratnu SMS poruku u roku od dvije minute,

nadoplata virtualnog online računa ovom uslugom nije uspjela, a njegov račun neće se teretiti za iznos nadoplate. Također, račun Korisnika neće se teretiti ni u slučaju nemogućnosti završetka transakcije, već će mu biti poslana SMS poruka kojom ga se obavještava da plaćanje nije uspjelo, te se tom porukom poništava svaka prethodna poruka poslana Korisniku. Naknada za izvršenu platnu transakciju bit će naplaćena odmah po uspješnom zaprimanju SMS poruke.

1. Popis kratkih kodova i naziva pojedinog priređivača igara klađenja



1. Ograničenja korištenja mDoplata usluge

Za korištenje mDoplata usluge utvrđeni su sljedeći limiti:

* Najniži iznos pojedinačne transakcije je 10 kn, uključujući PDV;
* Najveći iznos pojedinačne transakcije je 50 kn, uključujući PDV;
* Mjesečno ograničenje po SIM kartici korisnika iznosi 500 kn, uključujući PDV.

Usluga mDoplata nije dostupna poslovnim korisnicima koji nemaju ugovoren privatan dio računa, maloljetnim osobama kao niti neregistriranim prepaid korisnicima.

HT zadržava pravo izmijeniti gore navedena ograničenja korištenja usluge i/ili dodati nova ograničenja i/ili ukinuti postojeća ograničenja, o čemu će obavijestiti Korisnike i javno objaviti izmjene sukladno Uvjetima.

1. Mogućnost deaktivacije usluge

Sukladno Uvjetima Korisnik može deaktivirati uslugu mDoplata, čime mu neće biti omogućeno korištenje iste dok ju ponovo ne zatraži. HT poslovni korisnik platnih usluga može iskoristiti opciju zabrane korištenja mDoplata platne usluge za sve ili pojedine priključke na svom korisničkom računu, te će u tom slučaju svim ili pojedinim priključcima na tom korisničkom računu biti onemogućeno korištenje usluge mDoplata.

Ova Specifikacija čini sastavni dio Okvirnog ugovora o izdavanju e-novca i pružanja platnih usluga koji Korisnik sklapa s HT-om na način definiran u Uvjetima.